

Sonraíocht faoi Phearsa Príomhoide Tánaisteach

Gaelcholáiste Chiarraí

**Critéir Riachtanacha:**

Chun go mbeidh iarrthóir incháilithe lena cheapadh, ní mór dó:

* Cáilíocht múinteoireachta iar-bhunscoile aitheanta a bheith aige.
* Taithí shásúil mhúinteoireachta 5 bliana ar a laghad a bheith aige.
* A bheith cláraithe de réir Alt 30 den Acht um Chomhairle Mhúinteoireachta 2001.
* Cumas faoi leith a bheith léirithe aige i gCeannaireacht Curaclaim agus i mBainistiú Athraithe.
* Fianaise a bheith aige ar thiomantas do chroíluachanna BOO Chiarraí: meas, ardchaighdeán, comhionannas, cuimsiú agus foghlaim

**Croí-Inniúlachtaí Riachtanacha:**

Is iad Croíluachanna Bhord Oideachais agus Oiliúna Chiarraí – Meas, Ardchaighdeán, Comhionannas, Cuimsiú agus Foghlaim – prionsabail treoraithe na heagraíochta agus tá siad mar bhonn agus thaca do na hinniúlachtaí atá riachtanach chun a ról seo a chomhlíonadh. Féach an Doiciméad PDF atá ceangailte.

Beidh an Príomhoide Tánaisteach, i gcomhar leis an bPríomhoide, freagrach as na príomhréimsí seo a leanas:

**Foghlaim agus Teagasc a Threorú**

***Déanann ceannairí scoile:***

* cultúr feabhais, comhoibrithe, nuála agus cruthaitheachta san fhoghlaim, teagasc agus measúnú a chur chun cinn
* gealltanas i ndáil le hionchuimsiú, comhionannas deiseanna agus forbairt iomlánaíoch gach dalta a chothú
* pleanáil agus cur i bhfeidhm churaclam na scoile a bhainistiú
* forbairt ghairmiúil múinteoirí a shaibhríonn foghlaim múinteoirí agus daltaí a chothú
* tiomantas dá bhforbairt ghairmiúil leanúnach féin a léiriú

**Eagraíocht a Bhainistiú**

***Déanann ceannairí scoile:***

* timpeallacht foghlama ordúil, shlán agus shláintiúil a bhunú agus an timpeallacht sin a choinneáil trí chumarsáid éifeachtach a dhéanamh
* acmhainní daonna, fisiciúla agus airgeadais na scoile a bhainistiú d’fhonn eagraíocht foghlama a chruthú agus a choinneáil
* cásanna dúshlánacha agus casta a bhainistiú ar bhealach a léiríonn comhionannas, cothroime agus cóir
* córas chun freagracht agus cuntasacht ghairmiúil a fhorbairt agus a chur i bhfeidhm

**Forbairt Scoile a Threorú**

***Déanann ceannairí scoile:***

* an fhís threorach don scoil a chur in iúl agus ceannasaíocht a ghlacadh ar thabhairt chun fíre na físe sin i gcomhthéacs shainsprid na scoile
* ceannasaíocht a ghlacadh ar rannpháirtíocht na scoile i bpróiseas leanúnach féinmheastóireachta
* caidreamh le tuismitheoirí, le scoileanna eile agus leis an bpobal níos leithne a fhorbairt agus a choinneáil
* athrú a bhainistiú, a stiúradh agus a eadránú d’fhonn freagairt a thabhairt ar riachtanais na scoile atá ag forbairt agus ar athruithe i gcúrsaí oideachais

**Acmhainn Ceannaireachta a Fhorbairt**

***Déanann ceannairí scoile:***

* critíc orthu féin ina gceannairí agus déanann siad an tuiscint atá acu ar cheannaireacht éifeachtach agus inbhuanaithe a fhorbairt
* baill foirne a chumasú chun tabhairt faoi róil cheannaireachta agus dul ina mbun
* forbairt ghuth an dalta, rannpháirtíocht daltaí agus ceannaireacht daltaí a chur chun cinn agus a éascú
* líonraí gairmiúla a fhorbairt le ceannairí scoile eile

**Féinfheasacht agus Féinbhainistiú**

* tá ceannairí scoile feasach orthu féin agus tá acmhainn acu féinbhainistiú a dhéanamh agus forbairt phearsanta agus ghairmiúil a dhéanamh
* tá ceannaire scoile tiomanta do Chroíluachanna BOO Chiarraí

 **Maidir leis an iarrthóir a n-éireoidh leis/léi:**

* beidh sé ina cheannaire, atá tiomanta do na caighdeáin is airde i ndáil le soláthar, riar agus rialú oideachais.
* beidh paisean don oideachas aige
* beidh scileanna láidre eagrúcháin agus bainistithe daoine aige
* beidh sé ina fhíseach agus beidh taithí aige ar thionscadail a chur i gcrích de thoradh obair foirne
* beidh sé dírithe ar an bpobal agus beidh sé feasacht ar ról na scoile sa phobal áitiúil